தோழி அன்ன சுமித்திரையும் துளங்கி ஏங்கி உயிர் சோர, ஊழி திரிவது எனக் கோயில் உலையும் வேலை, மற்று ஒழிந்த மாழை உண்கண் தேவியரும், மயிலின் குழாத்தின் வந்து இரைந்தார். 69 தேவிமார்கள் அனைவரும் தயரதனுடன் உயிர் துறக்க எண்ணுதல் துஞ்சினானை, தம் உயிரின் துணையைக் கண்டார்; துணுக்கத்தால் நஞ்சு நுகர்ந்தார் என உடலம் நடுங்காநின்றார்; என்றாலும், அஞ்சி அழுங்கி விழுந்திலரால்; - அன்பின் தறுகண் பிறிது உண்டோ?- வஞ்சம் இல்லா மனத்தானை வானில் தொடர்வான் மனம் வலித்தார். 70